Man dood na skietery by vulstasieArgieffoto Russel Meiring, woordvoerder van ER24, het gesê paramedici het teen 13:10 op die toneel aangekom. “Die liggaam van ŉ man, glo ŉ verdagte in die rooftog, is voor die motor van ŉ veiligheidsmaatskappy aangetref. Die man het ernstige beserings opgedoen en is op die toneel dood verklaar.” Volgens Meiring is ŉ tweede persoon, glo ŉ veiligheidswag, in die been geskiet. “Hy is op die toneel behandel voordat hy na ŉ nabygeleë hospitaal geneem is vir verdere mediese sorg.” Die presiese omstandighede rondom die voorval is nog nie bekend nie.